**Analiza impactului la proiectul Hotărârii ANRE cu privire la aprobarea Codului rețelelor electrice privind operarea sistemului de transport al energiei electrice**

|  |  |
| --- | --- |
| **Titlul analizei impactului** | **Proiectul Hotărârii ANRE cu privire la aprobarea Codului rețelelor electrice privind operarea sistemului de transport al energiei electrice** |
| **Data:** |  |
| **Autoritatea administrației publice (autor):** | Agenția Națională pentru Reglementare în Energetică  (ANRE) |
| **Subdiviziunea:** | Secția reglementări, Departamentul energie electrică și regenerabilă |
| **Persoana responsabilă și datele de contact:** | Ștefan Seracuța - șef secție;  Tel: 022 823 934, [sseracuta@anre.md](mailto:sseracuta@anre.md)  Veaceslav Țurcanu – consultant  Tel: 022 823 934, [vturcanu@anre.md](mailto:vturcanu@anre.md) |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinați clar și concis problema și/sau problemele care urmează să fie soluționate*** |
| Integrarea Republicii Moldova într-o piață a energiei electrice pe deplin funcțională și interconectată este crucială pentru menținerea securității alimentării cu energie, pentru creșterea competitivității și pentru asigurarea faptului că toți consumatorii pot achiziționa energie la prețuri accesibile.  În anul 2022, prin Decizia Consiliului Ministerial al Comunității Energetice 2022/03/MC-EnC, s-a decis modificarea Anexei nr.1 la Tratatul de constituire al Comunității Energetice prin încorporarea în aquis-ul Comunității Energetice a ***Regulamentul (UE) 2017/1485 al Comisiei din 2 august 2017 de stabilire a unei linii directoare privind operarea sistemului de transport al energiei electrice (Regulamentul (UE) 2017/1485)***;  În calitate de țară parte contractantă a Tratatului de constituire a Comunității Energetice (TCE), Republica Moldova are obligația de a asigura transpunerea în legislația națională aquis-ul Comunității Energetice.  Odată cu sincronizarea cu sistemul electroenergetic continental european (ENTSO-E), operatorul sistemului național de transport al energiei electrice are obligația să aplice aceleași reguli ca și ceilalți operatori de sistem din UE.  În urma evaluării cadrului legal existent prin prisma dezideratului de a fi parte a unui sistem electroenergetic european integrat și a unei piețe unice a energiei electrice au fost identificate următoarele probleme/oportunități de îmbunătățire:   1. Procedurile de organizare și funcționare a sistemului electroenergetic național diferă de cerințele minime pentru operarea sistemului electroenergetic utilizate de către statele membre UE, ceea ce blochează dezvoltarea și integrarea de mai departe a sistemului electroenergetic național drept parte integrantă a infrastructurii de transport a energiei electrice europene; 2. Chiar dacă Legea nr. 107/2016 cu privire la energia electrică oferă posibilitatea OST să semneze acorduri cu operatorii sistemelor de transport din alte țări, OST este limitat în posibilitatea de a avea acorduri și coopera/interacționa cu alte tipuri de entități, cum ar fi ENTSO-E, ACER sau Centrele de coordonare a securității la nivel regional în contextul conducerii centralizate a sistemului electroenergetic, ca parte integrată dintr-un sistem electroenergetic comun; 3. OST nu are definit un proces de certificare a unităților de generare a energiei electrice sau cerințe minime privind rezervele de putere; 4. Instituțiile naționale și companiile electroenergetice nu realizează calcule privind adecvanța sistemului electroenergetic, sau evaluări privind impactul retragerilor din exploatare a unor elemente de rețea și utilaje din sistemele electroenergetice adiacente. |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate*** |
| *Problema 1 – Procedurile de organizare și funcționare a sistemului electroenergetic național diferă de cerințele minime pentru operarea sistemului electroenergetic utilizate de către statele membre UE, ceea ce blochează dezvoltarea și integrarea de mai departe a sistemului electroenergetic național drept parte integrantă a infrastructurii de transport a energiei electrice europene.*  Prin aprobarea Regulamentului UE 2017/1485 de stabilire a unei linii directoare privind operarea sistemului de transport al energiei electrice a stabilit norme armonizate privind operarea sistemului pentru operatorii sistemelor de transport („OST”), operatorii de sisteme de distribuție („OSD”) și utilizatorii de rețea semnificativi („URS”), care oferă un cadru juridic clar pentru operarea sistemului, facilitează comerțul cu energie electrică la nivelul întregii Uniuni, asigură siguranța sistemului, precum și disponibilitatea și schimbul de date și de informații necesare între OST și toate celelalte părți interesate. Suplimentar, o abordare comună în organizarea și funcționarea sistemelor de transport a energiei electrică facilitează integrarea surselor regenerabile de energie, permite o utilizare mai eficientă a rețelei și sporește concurența pe piețele de energiei electrică, în beneficiul consumatorilor.  Normele de operare utilizate de operatorul sistemului de transport a energiei electrice Î.S. „Moldelectrica” au fost dezvoltate utilizând standardele utilizate în sistemul electroenergetic IPS/UPS, din care a făcut parte până la sincronizarea cu sistemul electroenergetic al Europei continentale, realizată la 16 martie 2022. De menționat că sincronizarea a fost acceptată de către ENTSO-E drept sincronizare de urgență, atât Ucraina cât și Moldova urmând să își adapteze cadrul legal, procedurile și standardele operaționale pentru a fi acceptate în calitate de membri deplini ai ENTSO-E, astfel bucurându-se de întreg spectru de beneficii oferit de statutul acesta.  Odată cu sincronizarea la sistemul electroenergetic continental european (ENTSO-E), operatorul sistemului național de transport al energiei electrice (Î.S “Moldelectrica”) are obligația să aplice aceleași reguli ca și alți operatori de sistem din UE. Pentru a putea valorifica beneficiile oferite de funcționarea în regim sincron și participarea în piața unică europeană de energie electrică, asumarea transpunerii și implementării cu succes a Regulamentului (UE) 2017/1485 este crucială.  *Problema 2 – Chiar dacă Legea nr. 107/2016 cu privire la energia electrică oferă posibilitatea OST să semneze acorduri cu operatorii sistemelor de transport din alte țări, OST este limitat în posibilitatea de a avea acorduri și coopera/interacționa cu alte tipuri de entități, cum ar fi ENTSO-E, ACER sau Centrele de coordonare a securității la nivel regional în contextul conducerii centralizate a sistemului electroenergetic, ca parte integrată dintr-un sistem electroenergetic comun*.  La nivelul sistemului electroenergetic din care face parte și sistemul Republicii Moldova, pe lângă autoritățile naționale sunt stabilite atribuții, competențe și roluri și pentru instituții transnaționale, care facilitează luarea deciziilor și asigură respectarea regulilor de joc, transparența și nediscriminarea în context transfrontalier.  Centre de coordonare regionale asigură cooperarea, inclusiv în timp real între OST din diferite țări, astfel încât acțiunile acestora să fie coordonate și să asigure beneficiul nu doar național, ci și pentru sistemul electroenergetic european integral, astfel crescând gradul de securitate în aprovizionare a consumatorilor finali.  În lipsa unei colaborări cu acest instituții, OST prin acțiunile sale necoordonate ar putea acționa contrar efortului regional comun, ceea ce poate periclita siguranța operării a sistemului electroenergetic național, sau a unor părți distincte, determinate de regimul de funcționare și topologia rețelelor de transport utilizate.  *Problema 3 – OST nu are un proces definit de certificare a unităților de generare a energiei electrice sau cerințe minime privind rezervele de putere.*  Unul dintre cele mai importante procese în asigurarea siguranței în funcționare la un nivel ridicat de fiabilitate și calitate este reglajul frecvență-putere („RFP”). Eficacitatea RFP depinde în întregime de existența atât a obligației ca OST și OSD să coopereze la operarea sistemului de transport ca o entitate unică, cât și a obligației ca unitățile generatoare să îndeplinească o serie de cerințe tehnice minime relevante pentru a oferi sistemului electroenergetic flexibilitate în depășirea variațiilor de puteri în sistem, a asigura siguranța în funcționare și de a contribui la funcționarea pieței interne de energie electrică în mod nediscriminatoriu, eficient și bazat pe competiție.  Regulile pieței energiei electrice, aprobate prin Hotărârea Consiliului de administrație al ANRE nr. 283/2020, stabilesc obligația OST și a producătorilor de energie electrică de a certifica unitățile de generare existente privind capacitatea acestora de a oferi servicii tehnologice de sistem.  Cerințele privind testarea și monitorizarea operațională urmăresc să asigure funcționarea corectă a elementelor componente ale sistemului de transport, ale sistemului de distribuție și ale echipamentelor utilizatorului rețelei. Pentru a reduce la minimum perturbația stabilității, a funcționării și a eficienței economice a sistemului electroenergetic, este necesar să se planifice și să se coordoneze teste operaționale.  Totodată se constată că la moment cadrul de reglementare nu include indicatori, cerințe tehnice sau metode de realizare a testelor operaționale.  *Problema 4 – Instituțiile naționale și companiile electroenergetice nu realizează calcule privind adecvanța sistemului electroenergetic, sau evaluări privind impactul retragerilor din exploatare a unor elemente de rețea și utilaje din sistemele electroenergetice adiacente.*  Adecvanța sistemului electroenergetic (capacitatea de a acoperi cererea de energie electrică a țării prin generare locală sau/și prin import de energie electrică) este indicatorul de bază în evaluarea securității aprovizionării cu energie electrică a consumatorilor finali. Chiar dacă cadrul legal actual stabilește obligațiile Ministerului Energiei, ANRE și a OST de asigurare a securității aprovizionării cu energie electrică, evaluarea nivelului de securitate a aprovizionării rămâne incert, mai ales în contextul creșterii cererii de energie electrică pe termen mediu sau lung, sau a retragerilor în exploatare a unor elemente de rețea de transport, surse de generare a energiei electrice.  Suplimentar, lipsa unei coordonări regionale a scenariilor utilizate în evaluarea adecvanței poate duce la situații când mai multe țări consideră aceiași sursă pentru a acoperi consumul de energie electrică din import, ceea ce în final poate determina apariția unui deficit de energie electrică care să diminueze esențial nivelul de securitate în aprovizionarea cu energie electrică a consumatorilor finali.  Problemele menționate mai sus au fost atestate inclusiv la nivelul statelor membre UE, eliminarea lor fiind realizată odată cu aprobarea Regulamentul (UE) 2017/1485. Prin implementarea liniilor directoare stabilite în regulamentul menționat statele membre UE cu care Republica Moldova este interconectată sincron într-un sistem electroenergetic au reușit să depășească barierele menționate. Liniile directoare incluse în Regulamentul UE 2017/1485 stabilesc norme detaliate privind:   1. cerințele și principiile referitoare la siguranța în funcționare; 2. normele și responsabilitățile pentru coordonarea și schimbul de date între OST și OSD, precum și între OST sau OSD și URS, în cadrul planificării operaționale și în operarea aproape de timpul real; 3. normele privind formarea și certificarea personalului operațional; 4. cerințele privind coordonarea retragerilor din exploatare; 5. cerințele de coordonare a programelor de schimb între zonele de reglaj ale OST și 6. normele care vizează instituirea unui cadru la nivelul Uniunii pentru reglajul frecvență-putere și managementul rezervelor.   De asemenea Regulamentul menționat prevede adoptarea în comun de către autoritățile naționale de reglementare și coordonate de ECRB și ACER a mai multor Termeni, Condiții sau Metodologii, necesare pentru a detalia modul de aplicare a cerințelor stabilite în Regulament. În acest sens, nu este stabilită modalitatea de conlucrare și adoptare a acestor acte de către autoritățile implicate și OST.  Regulamentul (UE) 2017/1485 este aplicabil tuturor rețelelor electrice de transport și interconexiunilor din Comunitatea Energetică și UE. În ceea ce privește entitățile, care vor fi responsabile de implementarea Codului rețelelor, acestea sunt:   * operatorul sistemului de transport și utilizatorii de sistem; * operatorii sistemelor de distribuție, inclusiv operatorii sistemelor de distribuție închise; * Agenția Națională pentru Reglementare în Energetică (în continuare ANRE); * părți terțe cărora le-au fost delegate sau atribuite responsabilități; * alți participanți ai pieței energiei electrice; * Agenția pentru Cooperarea Autorităților de Reglementare din Domeniul Energiei (în continuare ACER); * Comitetul de Reglementare al Comunității Energetice (în continuare ECRB); * Rețeaua europeană a operatorilor sistemelor de transport a energiei electrice (ENTSO-E). |
| ***c) Expuneți clar cauzele care au dus la apariția problemei*** |
| Sincronizarea de urgență a Republicii Moldova cu sistemul electroenergetic al Europei continentale a adus operatorul sistemului de transport al energiei electrice în fața unor noi realități, cerințe și proceduri de operare a sistemului electroenergetic, altele decât cele implementate pe toată perioada de funcționare în cadrul sistemului electroenergetic al țărilor ex-sovietice (IP/UPS). Prin urmare, etapele de armonizare a procedurilor operaționale planificate pentru o perioadă mai lungă de timp și condiționată de funcționarea în regim asincron cu țările din vest, necesită a fi accelerate, pentru a asigura o integrare deplină în sistemul electroenergetic european, ceea ce ar veni cu un aport esențial în asigurarea securității de aprovizionare cu energie electrică a consumatorilor finali, și oportunități noi pentru dezvoltarea schimburilor comerciale atât a energiei electrice, cât și a serviciilor tehnologice de sistem, crescând nivelul de concurență pe fiecare segment al pieței de energie electrică, în beneficiul consumatorului final. |
| ***d) Descrieți cum a evoluat problema și cum va evolua fără o intervenție*** |
| O lipsă de intervenție poate afecta în primul rând nivelul de securitate energetică al țării. În cazul unei crize în aprovizionarea cu energie electrică există riscul dificultății de operare sigure și fiabile a sistemului electroenergetic de către OST.  Deși aspectele comerciale ale pieței energiei electrice și a pieței serviciilor de sistem au fost stabilite în Regulile pieței energiei electrice, aprobate de ANRE, în lipsa produselor ce urmează a fi tranzacționate dar și a normelor armonizate care să permită realizarea fluxurilor comerciale transfrontaliere de energie electrică cu statele Părți contractante ale Comunității Energetice și Uniunii Europene (UE) piața serviciilor de sistem nu va fi funcțională.  În lipsa intervenției de reglementare în modul de operare și funcționare a sistemului de transport al energiei electrice, Republica Moldova va rămâne cu capacitate redusă de a asigura securitatea aprovizionării cu energie electrică sau de a realiza schimburile comerciale de energie electrică.  În plus, în lipsa armonizării cadrului legal cu aquis-ul comunitar al Comunității Energetice există riscul ca Republica Moldova să fie sancționată pentru nerespectarea angajamentelor asumate în calitate de Parte contractantă a Tratatului Comunității Energetice |
| ***e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului*** |
| În conformitate cu prevederile art. 53 din Legea nr. 107/2016 cu privire al energia electrică pentru a asigura și gestiona un acces eficient și transparent la rețelele electrice, racordarea, exploatarea și dezvoltarea rețelelor electrice în legătură cu fluxurile transfrontaliere, cu exploatarea rețelelor electrice, operatorul sistemului de transport al energiei electrice care deține licență pentru conducerea centralizată a sistemului electroenergetic elaborează proiectele codurilor rețelelor electrice și le prezintă spre aprobare Agenției.  Prevederile art. 53 alin. (2) din Legea nr. 107/2016 definesc scopul codurilor rețelelor electrice ce urmează a fi elaborate de către OST, și anume:  a) alocarea capacității și gestionarea congestiilor;  b) cerințele tehnice pentru funcționarea centralelor electrice și instalațiilor de utilizare;  c) asigurarea echilibrului în sistemul electroenergetic;  d) accesul și racordarea la rețelele electrice;  e) securitatea operațională;  f) planificarea operațională și programarea;  g) reglarea frecvenței și rezervele;  h) gestionarea situațiilor de urgenta și restabilirea livrării, inclusiv măsuri de limitare a consumului în caz de necesitate.  Totodată, la elaborarea proiectelor codurilor rețelelor electrice operatorul sistemului de transport, Agenția trebuie să țină cont de obligațiile asumate de Republica Moldova în cadrul Tratatului Comunității Energetice.  Anterior, prin Deciziile PHLG al Comunității Energetice, ANRE a asigurat transpunerea în legislația națională (*Hotărârea Consiliului de administrație ANRE nr. 423/2019 privind aprobarea Codului rețelelor electrice*) a 3 Coduri de rețea europene, și anume:   1. *Regulamentul (UE) 2016/631 de instituire a unui cod de rețea privind cerințele pentru racordarea la rețea a instalațiilor de generare;* 2. *Regulamentul (UE) 2016/1447 de instituire a unui cod de rețea privind cerințele pentru racordarea la rețea a sistemelor de înaltă tensiune în curent continuu și a modulelor generatoare din centrală conectate în curent continuu;*   *Regulamentul (UE) 2016/1388 de stabilire a unui cod de rețea privind racordarea consumatorilor.*  Prin *Decizia Consiliului Ministerial 2022/03/MC-EnC* țările părți contractante ale Comunității Energetice (inclus Republica Moldova) s-au obligat să transpună în legislația națională prevederile Regulamentului UE 2017/1485 *de stabilire a unor linii directoare privind operarea sistemului de transport a energiei electrice*  până la data de**31 decembrie 2023.**  Odată cu transpunerea Regulamentului UE menționat, cadrul de reglementare al Republicii Moldova va fi dezvoltat, stabilind cerințe clare, transparente și nediscriminatorii necesare pentru dezvoltarea serviciilor tehnologice și de sistem, a pieței energiei electrice de echilibrare urmând a fi definite proceduri pentru următoarele domenii incluse și în art. 53 alin. (2) din Legea nr. 107/2016 cu privire la energia electrică:   1. cerințele tehnice pentru funcționarea centralelor electrice și instalațiilor de utilizare; 2. asigurarea echilibrului în sistemul electroenergetic; 3. securitatea operațională; 4. planificarea operațională și programarea; 5. reglarea frecvenței și rezervele; 6. precum și parțial - gestionarea situațiilor de urgență și restabilirea livrării, inclusiv măsuri de limitare a consumului în caz de necesitate. |
| **2. Stabilirea obiectivelor** |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** |
| Obiectivele principale stabilite de autorii proiectului sunt următoarele:   1. Armonizarea legislației naționale cu aquis-ul comunitar, crearea cadrului normativ omologat cu prevederile codurilor de rețea din UE; 2. Crearea premiselor necesare pentru garantarea siguranței în funcționare a sistemului de transport în regim interconectat; 3. Crearea premiselor pentru schimburile transfrontaliere de servicii de echilibrare și de sistem; 4. Integrarea funcțională în sistemul electroenergetic european; 5. Contribuția la operarea și dezvoltarea eficientă, pe termen lung, a rețelei electrice de transport și a sectorului electroenergetic în mod interconectat și integrat cu țările vecine, statele membre UE și Părțile Contractante ale Tratatului Comunității Energetice, contribuind astfel și la funcționarea eficientă și coerentă a piețelor de energie electrică; 6. Utilizarea mai eficientă a rețelei și creșterea concurenței pe segmentul piețelor de energie electrică gestionate de operatorul sistemului de transport, în beneficiul consumatorilor în sensul obținerii unor costuri mai mici pentru aceștia; 7. Norme detaliate privind cerințele și principiile referitoare la siguranța în funcționare; 8. Norme și responsabilități pentru coordonarea și schimbul de date între OST, între OST și OSD, precum și între OST sau OSD și URS, în cadrul planificării operaționale și în operarea aproape de timpul real; 9. Încurajarea concurenței reale, a nediscriminării și a transparenței pe piața energiei electrice, în special pe segmentul pieței serviciilor de echilibrare și a serviciilor tehnologice de sistem; 10. Garantarea securității aprovizionării cu energie electrică; 11. Normele privind formarea și certificarea personalului operațional; 12. Cerințele privind coordonarea retragerilor din exploatare; 13. Cerințele de coordonare a programelor de schimb între zonele de reglaj ale OST și normele care vizează instituirea unui cadru la nivelul țărilor Părți ale Comunității Energetice și Uniunii Europene pentru reglajul frecvență-putere și managementul rezervelor. |
| **3. Identificarea opțiunilor** |
| ***a) Expuneți succint opțiunea „a nu face nimic”, care presupune lipsa de intervenție*** |
| Opțiunea constă în a nu elabora și aproba proiectul de transpunere a Codului de rețea privind operarea sistemului de transport a energiei electrice, care să continue eforturile țării noastre de a armoniza cadrul normativ cu aquis-ul comunitar, și să dezvolte cadrul normativ pentru a asigura transparența și nediscriminarea în activitatea OST.  În acest fel, nu vor fi create premisele necesare pentru implementarea prevederilor Legii nr. 107/ 2016 cu privire la energia electrică în partea ce ține de securitatea operațională, planificarea operațională și programarea, reglarea frecvenței și rezervele.  Având în vedere că sistemul electroenergetic al Republicii Moldova este unul relativ mic, cu capacități foarte limitate în asigurarea rezervelor de putere necesare pentru operarea sigură a sistemului electroenergetic, perpetuarea situației existente reprezintă un risc major pentru securitatea aprovizionării cu energie electrică a consumatorilor finali și creează semnale negative pentru orice investitor care ar fi dispus să investească în dezvoltarea capacităților de generare a energiei electrice capabile să ofere și reglaj frecvență putere.  De menționat, că această opțiune nu este viabilă, ori potrivit Legii cu privire la energia electrică nr. 107/2016, Republica Moldova este obligată să asigure transpunerea aquis-ului Comunității Energetice. |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| Prezentul Cod acoperă întreaga sferă de activități pentru operarea sistemelor de energie electrică, inclusiv securitatea, controlul și calitatea în ceea ce privește standardele tehnice, principiile și procedurile fixe, dar și funcționarea sincronă a sistemelor de energie interconectate. Codul acoperă următoarele domenii prezentate mai jos:   * reguli de securitate și fiabilitate a rețelei, inclusiv reguli pentru capacitatea de rezervă tehnică de transmisie pentru securitatea operațională a rețelei; * regulile de schimb și decontare a datelor; * reguli de interoperabilitate; * proceduri operaționale în caz de urgență.   Odată cu implementarea prevederilor Codului sunt stabilite cerințe clare, obiective și armonizate pentru OST, pentru OSD cu rezerve racordate, pentru unitățile generatoare și pentru locurile de consum ale furnizorilor, cu scopul de a asigura siguranța în funcționare și de a contribui la funcționarea pieței interne de energie electrică în mod nediscriminatoriu, eficient. Dispozițiile privind RFP și rezervele oferă cadrul tehnic necesar dezvoltării posibilității de a contracta rezerve de putere din exteriorul țării sau pentru schimbul rezervelor de putere între OST.  Proiectul Codului rețelelor electrice privind operarea sistemului de transport al energiei electrice stabilește cerințe clare, obiective și armonizate pentru operatorul sistemului de transport în vederea asigurării de comun cu OST din țările membre UE și Părțile Contractante a siguranței în funcționare a sistemelor de transport al energiei electrice interconectate, inclusiv a reglajului frecvență-putere la nivelul țărilor Părți ale Comunității Energetice și a Uniunii Europene.  Implementarea prevederilor Codului permite dezvoltarea unui regim armonizat de funcționare a sistemului, luând în considerare experiențele trecute (de exemplu, probleme de coordonare) și provocările viitoare (integrarea surselor de energie regenerabilă), permițând în același timp funcționarea corespunzătoare și evoluția tehnică a pieței de energie electrică și a rețelei de transport.  În conformitate cu prevederile proiectului, pentru implementarea prevederilor Codului OST va elabora proceduri și metodologii, și le va prezenta spre aprobare Agenției sau, în cazul în care sunt afectate Statele Membre sau alte Părți Contractante, Agenției pentru Cooperarea Autorităților de Reglementare din Domeniul Energiei (ACER) și Comitetului de Reglementare al Comunității Energetice (ECRB).  Pentru a avansa către o piață a energiei electrice cu adevărat integrată și pentru a garanta siguranța în funcționare a sistemului electroenergetic, sunt necesare acțiuni coordonate din partea OST, OSD și utilizatorii de rețea.  Proiectul Codului stabilește standarde minime de securitate a sistemului, de planificare operațională și de gestionare a frecvenței pentru a asigura funcționarea sigură și coordonată a sistemului în mod similar utilizate în spațiul UE, creând un cadru standardizat în care poate fi pusă în aplicare cooperarea regională, inclusiv piețele de echilibrare.  De asemenea proiectul obligă OST să definească standarde minime de securitate pentru funcționarea sistemului din cauza riscului crescut de incidente de sistem.  La fel, proiectul Codului definește stările sistemului, acțiunile de remediere și limitele de securitate operațională pentru a preveni și rezolva incidentele de sistem.  Suplimentar, proiectul Codului include cerințele generale privind schimbul de date, care au un rol crucial în responsabilitățile operatorilor de sistem și ale utilizatorilor de sisteme de transport sau de distribuție.  Părțile proiectului de Cod privind Planificarea operațională introduc activități comune de planificare operațională pentru a facilita schimbul de informații între OST și centrele regionale de securitate (CRS), având în vedere importanța sporită a aspectelor regionale privind securitatea sistemului.  Capitolele ce țin de Controlul frecvenței sarcinii și rezervele oferă un cadru pentru piețele paneuropene prin introducerea unor concepte comune pentru rezerve, crearea de transparență în procedurile operaționale ale OST și definirea obiectivelor de calitate a controlului sistemului.  De asemenea, proiectul Codului stabilește un set de standarde minime cu privire la formarea și certificarea personalului operațional al operatorului de transport și de sistem și a altor categorii de personal operațional. Acest lucru garantează că aceste persoane sunt calificate și bine pregătite și că personalul operațional care desfășoară operațiuni în timp real este certificat să opereze sistemul de transport în condiții de siguranță în toate situațiile operaționale.  În afară de cele specificate mai sus, proiectul Codului creează un cadru instituțional necesar pentru o mai bună coordonare între OST național și OST-urile din țările care operează în aceiași zonă sincronă, inclusiv participarea obligatorie a OST la centrele de coordonare la nivel regional („CCR”) a securității energetice. Cerințele comune pentru instituirea CCR precum și sarcinile acestora sunt stabilite în Cod și constituie un prim pas în direcția îmbunătățirii coordonării regionale și a integrării la nivel regional a operării sistemului, fiind menite să asigure un nivel mai ridicat al standardelor de securitate a aprovizionării cu energie electrică din Republica Moldova și integrarea deplină a sistemului electroenergetic național în sistemul unic european.  Punerea în aplicare a prevederilor proiectului Codului stabilește ar permite operatorul sistemului de transport Î.S “Moldelectrica:   * să aprobe cerințele minime comune stabilite la nivelul OST; * să definească procedurile necesare pentru a opera în timp real sistemul de transport al energiei electrice; * să dezvolte și să furnizeze modele individuale și comune de rețea; * să faciliteze utilizarea coordonată și eficientă a măsurilor de remediere care sunt necesare în vederea operării în timp real; * să mențină siguranța în funcționare, calitatea și stabilitatea sistemului de transport interconectat; * precum și să sprijine funcționarea eficientă a pieței interne de energie electrică și să faciliteze integrarea surselor regenerabile de energie. |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
| Opțiunea recomandată derivă direct din atribuțiile OST și ale Agenției stabilite în Legea nr. 107/2016 cu privire la energia electrică.  În urma examinării opțiunilor și altor căi alternative de a asigura respectarea prevederilor Legii s-a constatat că elaborarea și implementarea unor acte normative alternative, nu ar soluționa toate problemele expuse anterior, sau ar deriva de la prevederile cadrului legislativ, astfel creând incertitudini și potențiale bariere legale și de reglementare în asigurarea securității funcționării și operării sistemului de transport a energiei electrice, și în aprovizionarea cu energie electrică a consumatorilor finali. |
| **4. Analiza impacturilor opțiunilor** |
| ***a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| În condițiile actuale, în lipsa intervenției de reglementare, considerăm că pot surveni următoarele **efecte negative**:   1. Lipsa unor norme clare cu privire la operarea sistemului electroenergetic va perpetua riscurile potențiale în cazul unor crize în aprovizionarea cu energie electrică. În anul 2023, OST a avut parte de experiența situațiilor de „black out” din cauza lipsei resurselor locale de reglaj al frecvenței putere. 2. Nu vor fi instituie proceduri tehnice unitare, general obligatorii pentru operatorii de sistem din Republica Moldova similare cu cele aplicate de operatorii de sistem din cadrul UE și statele din Comunitatea Energetică cu care Republica Moldova este interconectată și funcționează într-un regim sincron; 3. OST nu va avea posibilitatea de a-și coordona activitatea în manieră armonizată cu Centrele regionale de coordonare și nu va putea interacționa cu instituții cheie în domeniul electroenergetic european precum ENTSO-E, ACER sau ECRB; 4. Nu vor fi asigurate premisele necesare pentru funcționarea unei piețe concurențiale a serviciilor tehnologice de sistem; 5. Participanții locali în continuare nu vor evalua adecvanța sistemului electroenergetic, ceea ce pe termen lung poate determina insuficiența dezvoltării sistemului electroenergetic național și prejudicierea securității în aprovizionarea cu energie electrică a consumatorilor finali; 6. Nu va fi posibilă dezvoltarea potențialului sistemului electroenergetic, de la sincronizarea cu ENTSO-E și integrarea cu piața de energie electrică a Uniunii Europene; 7. Nu vor fi asigurate condiții pentru respectarea responsabilității atribuită OST prin Lege, pentru a garanta siguranța operațională a sistemului electroenergetic; 8. OST va avea dificultăți în retragerea din exploatare a elementelor de rețea și va avea pârghii limitate în a obține informații critice, cu efect asupra modului de operare a sistemului electroenergetic, în cazul retragerii din exploatare a unor elemente de rețea din sistemele vecine, cu impact asupra sistemului electroenergetic național.   Efecte pozitive ale stării actuale nu au fost identificate. |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| În urma analizei opțiunii recomandate au fost identificate următoarele impacturi:   1. **Fluxurile comerciale și investiționale**   Crearea unei piețe funcționale de energie electrică în baza unor principii de piață ar putea contribui la creșterea nivelului concurenței pe piețele unde produsele sunt create ca urmare a utilizării de bază a energiei electrice, resursa dată fiind una foarte importantă în numeroase activități economice, care ar fi posibile domenii de investiții.  Domeniul investițional va avea de câștigat în urma creșterii transparenței și asigurarării regulilor de joc, ceea ce va duce la îmbunătățirea condițiilor de investiții și anume, posibilitatea utilizatorilor de sistem de a fi calificați și a oferi servicii tehnologice de sistem atât OST-ului local, iar ulterior și cu posibilitate de a exporta aceste servicii peste hotare.  În cazul adoptării proiectului Codului rețelelor electrice privind operarea sistemului de transport al energiei electrice, va fi realizată o precondiție pentru armonizarea practicilor și condițiilor de participare pe piață cu cele de pe piața internă de energie a UE. În consecință, odată integrată în piața regională Republica Moldova va atrage mai multe investiții străine. Piața de energie electrică va fi capabilă să genereze semnale clare pentru investitori privind oportunitățile de dezvoltare.   1. **Concurența**   Proiectul va permite intensificarea schimburilor transfrontaliere de energie și rezerve de capacitate și utilizarea mai eficientă a rețelei existente în scopul operării fiabile a sistemului electroenergetic. Având în vedere faptul că ofertele pentru serviciile de echilibrare și serviciile tehnologice și de sistem vor concura cu cele oferite la nivelul întregului sistem sincron, care implică UE și Părțile contractante, acest lucru va duce la creșterea concurenței pe aceste segmente ale pieței de energie electrică.   1. **Cadrul instituțional al autorităților publice**   Proiectul Codului dezvoltă în special atribuțiile și competențele Agenției Naționale pentru Reglementare în Energetică și OST și indică modul de interacțiune „inter pares” la nivel regional și european. De asemenea se conferă un rol suplimentar și autorităților europene, cum ar fi ACER, ECRB sau ENTSO-E.   1. **Situația macroeconomică**   Fluxurile comerciale și investiționale împreună cu nivelul concurenței pe piață și competitivității întreprinderilor creează efecte pentru îmbunătățirea situației macroeconomice a statului.  Modelul pieței energetice promovat de UE pune accent pe securitatea aprovizionării, cooperare, reciprocitate, piață și concurență.   * se asigură că operatorii sistemelor de transport utilizează mecanisme de piață, în măsura posibilului, pentru a asigura securitatea și stabilitatea rețelei electrice de transport; * aplică principiul transparenței, proporționalității și nediscriminării în procesul de echilibrare; * aplică principiul optimizării dintre cea mai mare eficiență globală și costuri totale minime pentru toate părțile implicate.  1. **Utilizarea eficientă a resurselor regenerabile și neregenerabile**   Dezvoltarea serviciilor de sistem și a flexibilității sistemului electroenergetic este o precondiție pentru integrarea surselor regenerabile de energie, cum ar fi cele solare și eoliene. Odată cu creșterea capacităților sistemului electroenergetic de a face față fluctuațiilor de energie crește și posibilitatea de a integra mai multe centrale regenerabile de energie, ceea ce contribuie și la obiectivele de securitate în aprovizionare cu energie electrică, reducerea dependenței de importuri și accelerarea decarbonizării și tranziției energetice. |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| În contextul prevederilor legislației în vigoare, nu au fost identificate opțiuni alternative de intervenție. |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| În urma analizei opțiunii propuse nu au fost identificate riscuri majore care ar putea duce la eșecul intervenției sau general efecte negative majore. |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi*** |
| Implementarea actului normativ propus nu va necesita alocarea mijloacelor financiare din bugetul de stat.  Intervenția presupune generarea unor costuri pentru OST, OSD și URS, pentru:   * drepturile de acces la centrele regionale; * dezvoltarea sistemului informațional de gestionare a informațiilor între OST, între OST și OSD precum și între OST, OSD și URS. * achiziționarea software-ul necesar pentru schimbul de date; * instruirea personalului.   Costurile suportate de către OST și OSD urmează a fi evaluate de către Agenție, cele obligatorii, necesare și justificate urmând a fi recuperate prin tarifele pentru serviciile de transport, respectiv, de distribuție a energiei electrice.  În cazul URS costurile suportate de aceștia vor fi recuperate prin serviciile oferite OST, în condițiile proiectului Codului și a altor acte normative aprobate de Agenție.  În raport cu costurile de implementare care urmează a fi suportate de către OST, OSD și URS în cazul aprobării Codului de rețea, beneficiile intervenției statului sunt net superioare și incontestabile. În prezent este imposibil de cuantificat aceste costuri. |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** |
| Având în vedere că Republica Moldova se află la o etapă avansată de implementare a prevederilor Acquis-lui comunitar în sectorul electroenergetic, a fost luată decizia de a continua procesul de adoptare și transpunere în legislația națională a prevederilor regulamentelor obligatorii ale UE, în scopul integrării pieței naționale în piața energetică comună europeană. În așa mod, se asigură respectarea prevederilor legislației, precum și a angajamentelor asumate în acest sens în cadrul Tratatului de constituire a Comunității Energetice.  Odată adoptat, Codul rețelelor electrice privind operarea sistemului de transport a energiei electrice va servi drept un document de baza atât în scopul de a omogeniza activitățile operatorului sistemului de transport în contextul noii structuri a pieței energiei electrice, precum și pentru a asigura un nivel adecvat de cooperare cu operatorii de sistem din țările UE și Comunității Energetice.  Dezvoltarea cadrului de reglementare aferent activității operatorului sistemului de transport al energiei electrice avea și alte beneficii pe termen mediu, precum creșterea gradului de transparență al sectorului, sporirea nivelului de concurență pe piața energiei electrice, iar pe termen lung va îmbunătăți și nivelul securității energetice al țării.  Mai mult, pe termen lung, implementarea principiilor proiectului Codului va facilita integrarea pieței energiei electrice din Republica Moldova în piața unică europeană*.*  Concluzionând, autorii prezentei AIR optează pentru opțiunea care presupune elaborarea și promovarea spre adoptare a Codului rețelelor electrice privind operarea sistemului de transport al energiei electrice |
| **5. Implementarea și monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| În prezent, cadrul juridic stabilit prin prevederile Legii nr. 107/2016 conține prevederile necesare pentru a permite Agenției de a efectua monitorizarea activității întreprinderilor electroenergetice, inclusiv a OST, OSD și URS.  Prin aprobarea proiectului Codului activitatea de monitorizare va fi extinsă prin stabilirea unui rol activ pentru noile instituțiile transnaționale europene, cum ar fi ACER, ECRB sau ENTSO-E.  Ulterior aprobării proiectului Codului, pentru punerea în aplicare a acestuia OST va prelua și/sau va dezvolta Termenii, Condițiile și/sau Metodologiile (TCM) stabilite în proiectul codului, în conformitate cu cele utilizate deja de statele membre UE. |
| ***b) Indicați clar indicatorii de performanță în baza cărora se va efectua monitorizarea***  Monitorizarea se va efectua în baza următorilor indicatori:  - nivelul de adecvanță a sistemului electroenergetic;  - numărul de Termeni, Condiții și/sau Metodologii aprobate;  - cerințele minime stabilite conform proiectului Codului aprobate;  - operarea fiabilă, continuă și în condiții de siguranță a sistemului electroenergetic la costuri minime, integral pentru toți utilizatorii de sistem;  - schimbul de date activ între OST și OST din țările vecine prin platformele centralizate gestionate de centrele regionale;  - numărul de entități calificate pentru oferirea reglajului frecvență/putere. |
| ***c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea***  Impacturile vor fi simțite odată cu aprobarea Codului rețelelor electrice privind operarea sistemului de transport a energiei electrice, și implementarea acestuia de către OST și ceilalți participanți ai pieței energiei electrice și utilizatori de sistem.  De menționat că implementarea deplină a prevederilor Codului este condiționată și de aprobarea Termenilor, Condițiilor și/sau Metodologiilor (TCM) stabilite în proiectul codului, inclusiv preluarea celor aplicabile pentru toți OST din zona sincronă a Europei continentale, aprobate de ACER.  Evaluarea efectelor de la transpunerea Codului rețelelor, ca și în cazul altor reglementări va fi resimțită odată cu aplicarea acesteia de către OST, OSD și URS. |
| ***6. Consultarea*** |
| ***a) Identificați principalele parți (grupuri) interesate în intervenția propusă*** |
| Codul rețelelor electrice privind operarea sistemului de transport a energiei electrice va avea impact asupra operatorilor de sistem și a utilizatorilor relevanți de sistem.  În baza conținutului și prevederilor proiectului Codului rețelelor electrice privind operarea sistemului de transport a energiei electrice au fost identificate următoarele părți interesate de intervenția propusă:   1. Operatorul sistemului de transport a energiei electrice; 2. Operatorii sistemelor de distribuție a energiei electrice; 3. Producătorii de energie electrică; 4. Furnizorii de energie electrică; 5. Autoritățile publice (Ministerul Energiei, Consiliul Concurenței). |
| ***b) Explicați succint cum (prin ce metode) s-a asigurat consultarea adecvată a părților*** |
| Analiza Impactului de Reglementare, proiectul propriu-zis al Codului rețelelor electrice privind operarea sistemului de transport a energiei electrice, Nota de argumentare și Tabelul de concordanță au fost plasate pe pagina web oficială a Agenției ([www.anre.md](http://www.anre.md), secțiunea Transparența decizională / Proiecte supuse consultării) și supuse consultărilor publice, inclusiv a fost emis un anunț cu privire la inițierea aprobării Codului respectiv de rețea, astfel încât orice persoană să aibă posibilitatea să prezinte propuneri și obiecții pe marginea lor, la adresa electronică a Agenției.  Potrivit exigențelor art. 53 din Legea 107/2016 Agenția are obligația de a publica pe pagina sa web oficială proiectul Codului rețelelor electrice privind operarea sistemului de transport a energiei electrice, și al consulta cu participanții la piața energiei electrice, inclusiv utilizatorii de sistem, și autoritățile competente în conformitate cu actele normative în domeniu. Propunerile parvenite, precum și decizia privind acceptarea sau respingerea acestora urmează a fi reflectată în sinteza recomandărilor care se va publica pe pagina web oficială a Agenției, împreună cu proiectul definitivat propus spre aprobare.  În procesul de consultare publică a AIR și proiectului, Agenția va solicita avizarea proiectului de către Ministerul Energiei, Consiliul Concurenței, titularul licenței pentru transportul energiei electrice Î.S. „Moldelectrica”, Operatorul Pieței de Energie, toți participanții la piață, Asociația Consumatorilor de Energie din Moldova, Confederația Națională a Patronatului, Confederația Națională a Sindicatelor din Moldova, Federația “CONDRUMAT”.  ***Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat).***  Urmează a fi completat ulterior etapei de consultare publică a proiectului |

|  |  |  |  |  |  |
| --- | --- | --- | --- | --- | --- |
| **Anexă**  **Tabel pentru identificarea impacturilor** | | | | | |
| **Categorii de impact** | **Punctaj atribuit** | | | | |
|  | *Opțiunea*  *propusă* | *Opțiunea alterativă 1* | | *Opțiunea alterativă 2* | |
| **Economic** |  | |  | |  |
| costurile desfășurării afacerilor |  | |  | |  |
| povara administrativă |  | |  | |  |
| fluxurile comerciale și investiționale | +1 | |  | |  |
| competitivitatea afacerilor |  | |  | |  |
| activitatea diferitor categorii de întreprinderi mici și mijlocii |  | |  | |  |
| concurența pe piață | +3 | |  | |  |
| activitatea de inovare și cercetare |  | |  | |  |
| veniturile și cheltuielile publice |  | |  | |  |
| cadrul instituțional al autorităților publice | +2 | |  | |  |
| alegerea, calitatea și prețurile pentru consumatori |  | |  | |  |
| bunăstarea gospodăriilor casnice și a cetățenilor |  | |  | |  |
| situația social-economică în anumite regiuni |  | |  | |  |
| situația macroeconomică | +2 | |  | |  |
| alte aspecte economice |  | |  | |  |
| **Social** |  | |  | |  |
| gradul de ocupare a forței de muncă |  | |  | |  |
| nivelul de salarizare |  | |  | |  |
| condițiile și organizarea muncii |  | |  | |  |
| sănătatea și securitatea muncii |  | |  | |  |
| formarea profesională |  | |  | |  |
| inegalitatea și distribuția veniturilor |  | |  | |  |
| nivelul veniturilor populației |  | |  | |  |
| nivelul sărăciei |  | |  | |  |
| accesul la bunuri și servicii de bază, în special pentru persoanele social-vulnerabile |  | |  | |  |
| diversitatea culturală și lingvistică |  | |  | |  |
| partidele politice și organizațiile civice |  | |  | |  |
| sănătatea publică, inclusiv mortalitatea și morbiditatea |  | |  | |  |
| modul sănătos de viață al populației |  | |  | |  |
| nivelul criminalității și securității publice |  | |  | |  |
| accesul și calitatea serviciilor de protecție socială |  | |  | |  |
| accesul și calitatea serviciilor educaționale |  | |  | |  |
| accesul și calitatea serviciilor medicale |  | |  | |  |
| accesul și calitatea serviciilor publice administrative |  | |  | |  |
| nivelul și calitatea educației populației |  | |  | |  |
| conservarea patrimoniului cultural |  | |  | |  |
| accesul populației la resurse culturale și participarea în manifestații culturale |  | |  | |  |
| accesul și participarea populației în activități sportive |  | |  | |  |
| discriminarea |  | |  | |  |
| alte aspecte sociale |  | |  | |  |
| **De mediu** |  | |  | |  |
| clima, inclusiv emisiile gazelor cu efect de seră și celor care afectează stratul de ozon |  | |  | |  |
| calitatea aerului |  | |  | |  |
| calitatea și cantitatea apei și resurselor acvatice, inclusiv a apei potabile și de alt gen |  | |  | |  |
| biodiversitatea |  | |  | |  |
| flora |  | |  | |  |
| fauna |  | |  | |  |
| peisajele naturale |  | |  | |  |
| starea și resursele solului |  | |  | |  |
| producerea și reciclarea deșeurilor |  | |  | |  |
| utilizarea eficientă a resurselor regenerabile și neregenerabile | +2 | |  | |  |
| consumul și producția durabilă |  | |  | |  |
| intensitatea energetică |  | |  | |  |
| eficiența și performanța energetică |  | |  | |  |
| bunăstarea animalelor |  | |  | |  |
| riscuri majore pentru mediu (incendii, explozii, accidente etc.) |  | |  | |  |
| utilizarea terenurilor |  | |  | |  |
| alte aspecte de mediu |  | |  | |  |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*

Proiectul preliminar de act normativ

Sinteza obiecțiilor și propunerilor la proiect și/sau analiza de impact

Expertiza Grupului de lucru al Comisiei de stat pentru reglementarea activității de întreprinzător (după caz)

Alte materiale informative/documente (la decizia autorilor)